als_Latn dik_Latn sag_Latn
Microsoft njoftoi kohët e fundit se Windows Phone, ishte bërë sistemi i dytë operativ më i përdorur në telefonat inteligjentë në të gjithë Amerikën Latine dhe tani një raport i ri pretendon se sistemi operativ celular është rritur shumë në pesë tregjet kryesore evropiane.
Studimi, nga firma kërkimore Kantar Worldpanel, thotë se Windows Phone tani zotëron 8.2 për qind të tregut në Britaninë e Madhe, Gjermani, Francë, Itali dhe Spanjë. Studimi shton se shumica e shitjeve të Windows Phone në ato vende kanë ardhur nga shitja e telefonave mesatarë të Nokia, siç është Lumia 520.
Sipas studimit, blerësit e Windows Phone nuk janë duke kaluar nga pajisjet iOS apo Android, por më tepër janë duke lëvizur nga telefonat e vjetër celularë.
Studimi gjithashtu thotë se shitjet e telefonave inteligjentë BlackBerry, kanë rënë në Evropë dhe tani llogariten për 2.4 për qind të të gjitha shitjeve të telefonave inteligjentë në pesë vendet e sipërpërmendura evropiane, së bashku me vetëm 1.2 për qind në SHBA.
(Herë të lexuara: 243)
als_Latn als_Latn als_Latn als_Latn als_Latn